Kroatian ralli

Kroatian ralli (kroat. Reli Hrvatska, virallisesti Croatia Rally) on Kroatiassa Zagrebin ympäristön asfalttiteillä järjestettävä kansainvälinen rallikilpailu, joka on kuulunut vuodesta 2021 alkaen rallin MM-sarjaan.

 Historiaa 

Alkuvuodet Jugoslaviassa 
Ralli järjestettiin ensimmäisen kerran vuonna 1974 nimellä INA Delta TLX Rally. Ensimmäiset kolme vuotta ralli oli paikallinen kilpailu, mutta vuonna 1977 siitä tuli osa Jugoslavian mestaruussarjaa. Kansainvälisen autoliiton FIA:n kilpailukalenteriin ralli otettiin mukaan vuonna 1986, jolloin kilpailuun osallistui jugoslavialaisten lisäksi myös saksalaisia, itävaltalaisia ja tšekkoslovakialaisia kuljettajia. Vuonna 1988 Renault 5 GT Turbolla ajanut slovenialainen Branislav Kuzmič otti jo viidennen INA Delta -rallin voittonsa, mikä on edelleen voimassa oleva ennätys.

 Kroatian sodan jaloissa EM-sarjaan 
Rallin EM-sarjaan INA Delta -ralli hyväksyttiin vuonna 1992, ja huolimatta Kroatian sodan vaikeista vuosista se pystyttiin järjestämään 1990-luvun alkupuolellakin vuosittain. Ralli kehittyi vuosikymmenen edetessä ja samalla siitä saatavien EM-pisteiden kerroin kasvoi. Sodan jälkeen vuonna 1996 kilpailun virallinen nimi muutettiin muotoon Croatia Delta Rally. Samalla tapahtuman järjestäjä Autokerho Delta haki rallille EM-sarjan korkeimman tason (kerroin 20) kilpailun asemaa, jota ei kuitenkaan heti myönnetty.

Vuonna 2004 EM-sarjaa uudistettiin ja pienennettiin. Siihen sisällytettiin vanhasta EM-sarjasta vain korkeimman tason kilpailut, ja muista muodostettiin alueellisia rallicupeja. Niinpä Kroatian ralli oli vuodesta 2004 alkaen EM-sarjan sijaan osa Itä-Euroopan rallicupia. Järjestäjien työ kuitenkin lopulta palkittiin, kun kilpailu sai paikan uudistetusta EM-sarjasta vuonna 2007.

 Muutto Zagrebista Rijekaan ja Istriaan 
pienoiskuva|Rallin vuoden 2016 voittajat Vlastimil Majerčák ja Michaela Vejačková.
EM-sarjan osakilpailu järjestettiin Zagrebin ympäristössä onnistuneesti kolme kertaa, mutta taloudellinen taantuma sai aikaan rallin keskuspaikan siirtämisen pääkaupungista Rijekaan vuonna 2010. Samalla rallin järjestäjä vaihtui ja virallinen nimi muutettiin muotoon Croatia Rally. Aiempi järjestäjä Autokerho Delta alkoi kuitenkin vuonna 2011 järjestää pääkaupungin ympäristössä pienempimuotoista Zagreb Delta Rally -nimistä rallikilpailua, jonka voidaan niin ikään katsoa jatkavan vuonna 1974 perustetun rallin perinteitä.

Kroatian ralli järjestettiin Rijekassa kolme kertaa, joista viimeinen toi rallin ensimmäisen suomalaisvoiton, kun Juho Hänninen oli nopein Škoda Fabialla vuonna 2012.

Seuraavana vuonna ralli menetti asemansa EM-sarjassa. Se siirrettiin Istrian niemimaalle, ja keskuspaikaksi tuli Porečin kaupunki. Vuodet 2013–2017 Kroatian ralli kuului Euroopan rallicupien seuraajaksi luotuihin Euroopan Rally Trophy -sarjoihin. Vuoden 2018 ralli peruttiin, eikä kilpailua järjestetty pariin vuoteen sen jälkeenkään.

 MM-osakilpailuksi 
Kroatian ralli teki paluun vuonna 2021, jolloin se oli ensimmäistä kertaa osa rallin MM-sarjaa. Samalla ralli siirrettiin takaisin pääkaupunki Zagrebiin. Rallin nousua MM-kalenteriin saattoi pitää yllättävänä, sillä Kroatia ei ollut aiemmin järjestänyt edes MM-sarjan kandidaattirallia. 

Ensimmäinen MM-ralli oli huipputasainen. Toyotan Sébastien Ogier voitti tallitoverinsa Elfyn Evansin vain 0,6 sekunnilla. Ogier oli vielä ennen viimeistä erikoiskoetta 3,5 sekuntia Evansia perässä mutta nousi lopulta voittoon, vaikka hänen autonsa oli kärsinyt vahinkoja kyseisen päivän ensimmäisellä siirtymätaipaleella sattuneessa kolarissa. Kolmanneksi ajanut Hyundain Thierry Neuvillekin hävisi voittajalle vain 8,1 sekuntia. 

Myös toinen Kroatian MM-ralli tarjosi lopulta huipputasaisen voittotaiston. Kilpailu oli sateisen ja sumuisen sään, lukuisten rengasrikkojen ja vaikeiden rengasvalintojen sävyttämä. Toyotalla ajanut Kalle Rovanperä johti kilpailua ensimmäisen päivän jälkeen jo yli minuutilla, mutta Rovanperän toisena päivänä sattunut rengasrikko ja Hyundain Ott Tänakin oikeaan osunut päätöspäivän rengasvalinta nostivat Tänakin kilpailun kärkeen 1,4 sekunnin erolla ennen viimeistä erikoiskoetta. Viimeisellä EK:lla Rovanperä oli kuitenkin 5,7 sekuntia Tänakia nopeampi ja otti näin uransa ensimmäisen asfaltilla ajamansa MM-rallin voiton. Samalla Rovanperästä tuli vasta historian kolmastoista kuljettaja, joka on pystynyt voittamaan MM-rallin niin soralla, lumella kuin asfaltillakin.

Oliver Kesar Zagrebin yliopistosta johti tutkimusta rallin talousvaikutuksista, jonka mukaan vuoden 2022 rallissa  käytti 105 miljoonaa euroa Kroatian turismiin.

Kaudella 2024 Kroatian ralli ei ollut mukana MM-sarjassa. Kaudella 2025 kilpailu on mukana EM-sarjassa ja vuosina 2026 ja 2027 kilpailu on jälleen mukana MM-sarjassa.

 Voittajat 
 Kausi Kuljettaja Kartanlukija Auto Raportti1974 Tomislav Markt Milena MarktBMW 1600Raportti1975 Aleksandar Mačešić Mladen Lovrič	Datsun 1200Raportti1976 Berislav Modrić Ivica Naukovič	Fiat 128 Sport CoupéRaportti1977 Aleš Pušnik Rudi ŠaliRenault 5 AlpineRaportti1978 Aleš Pušnik Rudi ŠaliRenault 5 AlpineRaportti1979 Borko Skurić Boris FranjičOpel Kadett GT/ERaportti1980 Leon Poberaj Marijetka Poberaj	Zastava 101Raportti1981 Leon Poberaj Marijetka Poberaj	Zastava 101Raportti1982 Borko Skurić Boris FranjičOpel Kadett GT/ERaportti1983 Branislav Kuzmič Rudi ŠaliRenault 5 TurboRaportti1984 Branislav Kuzmič Rudi ŠaliRenault 5 TurboRaportti1985 Branislav Kuzmič Rudi ŠaliRenault 5 TurboRaportti1986 Romana Zrnec Špela KožarRenault 11 TurboRaportti1987 Branislav Kuzmič Janez BaničRenault 5 GT TurboRaportti1988 Branislav Kuzmič Janez BaničRenault 5 GT TurboRaportti1989 Tihomir Filipović Davor DevuničLancia Delta IntegraleRaportti1990 Tihomir Filipović Saša AčimovičLancia Delta Integrale 16VRaportti1991 Tihomir Filipović Roberta MerluzziLancia Delta Integrale 16VRaportti1992 Žarko Šepetavc Nenad KrličLancia Delta Integrale 16VRaportti1993 Raimund Baumschlager Klaus WichaFord Escort RS CosworthRaportti1994 Niko Pulić Davor DevuničLancia Delta HF IntegraleRaportti1995 Niko Pulić Davor DevuničLancia Delta HF IntegraleRaportti1996 Kurt Göttlicher Josef PointingerFord Escort RS CosworthRaportti1997 Dave Pattison Nenad KrličFord Escort RS CosworthRaportti1998 Enrico Bertone Max ChiapponiToyota Celica GT-Four (ST205)Raportti1999 Enrico Bertone Fulvio FloreanRenault Maxi MéganeRaportti2000 Bert de Jong Ton HillenSubaru Impreza S5 WRC '98Raportti2001 Krum Dontšev Rumen ManolovPeugeot 306 MaxiRaportti2002 Leszek Kuzaj Erwin MombaertsFord Focus RS WRC '02Raportti2003 Václav Pech jr. Petr UhelFord Focus RS WRC '02Raportti2004 Juraj Šebalj Toni KlincSubaru Impreza STi N10Raportti2005 Juraj Šebalj Toni KlincCitroën C2 S1600Raportti2006 Václav Pech jr. Petr UhelMitsubishi Lancer Evo IXRaportti 2007 Juraj Šebalj Toni KlincMitsubishi Lancer Evo IXRaportti 2008 Corrado Fontana Renzo CasazzaFiat Abarth Grande Punto S2000Raportti 2009 Krum Dontšev Petar YordanovPeugeot 207 S2000Raportti 2010 Luca Rossetti Matteo ChiarcossiFiat Abarth Grande Punto S2000Raportti 2011 Luca Rossetti Matteo ChiarcossiFiat Abarth Grande Punto S2000Raportti 2012 Juho Hänninen Mikko MarkkulaŠkoda Fabia S2000Raportti 2013 Jan Kopecký Pavel DreslerŠkoda Fabia S2000Raportti2014 Juraj Šebalj Toni KlincMitsubishi Lancer Evo IXRaportti2015 Murat Bostanci Onur VatanseverFord Fiesta R5Raportti2016 Vlastimil Majerčák Michaela VejačkováFord Fiesta R5Raportti2017 Dávid Botka Márk MesterháziŠkoda Fabia R5Raportti2018–2020 Ei järjestetty 2021  Sébastien Ogier  Julien Ingrassia Toyota Yaris WRC Raportti 2022  Kalle Rovanperä  Jonne Halttunen Toyota GR Yaris Rally1 Raportti 2023  Elfyn Evans  Scott Martin Toyota GR Yaris Rally1 Raportti 2024  Sébastien Ogier  Vincent Landais Toyota GR Yaris Rally1 Raportti 2025    Raportti
Lähteet:

Lähteet

 Aiheesta muualla 

Rallin kotisivut